सब्भनें थमां पैह्‌ले ते एह् इक राजनीतिक समस्या ऐ ते एह्‌दा इक राजनीतिक समाधान कीते जाने दी लोड़ ऐ। इत्थें तक्कर के पू. चिदम्बरम होरें बी इस गल्ला गी मन्नेआ ऐ जे रिआसती जम्मू-कश्मीर गी राजनीतिक समाधानें दी लोड़ ऐ, बेशक उनें समस्या दी किस्म दे बारे च किश खास नेईं गलाया ऐ ते नां गै एह्‌दे बारे च कुसा तरीके दी गल्ल कीती जे किस चाल्ली इस्सी हल कीता जाई सकदा ऐ। सख्त कनूनें गी खत्म करने, फौज दी गिनतरी च कमी करने सनें शांति ते रमानदारी आह्‌ले हालात दी ब्हाली कश्मीर समस्या कन्नै जुड़े दे किश पैहलु न जिनें गी जंदे 6एं दहाकें थमां हल नेईं कीता जाई सकेआ ऐ।